मुम्बईको दोस्रो जितमा कोलकता पराजित
इन्डियन प्रिमियर लिग २०२३ को आइतबारको खेलमा मुम्बई इन्डियन्सले कोलकता नाइट राइडर्सलाई ५ विकेटले पराजित गरेको छ । मुम्बईको यो दोस्रो जित हो भने कोलकताको तेस्रो हार ।
मुम्बई — इन्डियन प्रिमियर लिग २०२३ को आइतबारको खेलमा मुम्बई इन्डियन्सले कोलकता नाइट राइडर्सलाई ५ विकेटले पराजित गरेको छ । मुम्बईको यो दोस्रो जित हो भने कोलकताको तेस्रो हार ।कुल १ सय ८६ रनको लक्ष्य पछ्याउने क्रममा मुम्बई ५ बल बाँकी छँदै जितसम्म पुगेको थियो । पहिले ब्याटिङ गरेको कोलकताले ६ विकेटमा १ सय ८५ रन बनाएको थियो । त्यसमा वेन्कटेस अयरले ५१ बलमा १ सय ४ रन बनाए ।त्यसमा उनले ६ चौका र ९ छक्का प्रहार गरेका थिए । वेन्कटेस नै ‘प्लेयर अफ द म्याच’ भए । मुम्बईका लागि भने इशान किसनले २५ बलमा ५८ तथा सूर्यकुमार यादवले २५ बलमा ४३ रन बनाए ।